### NN 68/2025 (11.4.2025.), Naputak o izmjenama i dopunama Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2025. godini

MINISTARSTVO FINANCIJA

873

Na temelju članka 42. Zakona o izvršavanju Državnog proračuna Republike Hrvatske za 2025. godinu (»Narodne novine«, br. 149/24.) ministar financija donosi

NAPUTAK

O IZMJENAMA I DOPUNAMA NAPUTKA O NAČINU UPLAĆIVANJA PRIHODA PRORAČUNA, OBVEZNIH DOPRINOSA TE PRIHODA ZA FINANCIRANJE DRUGIH JAVNIH POTREBA U 2025. GODINI

I.

U Naputku o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2025. godini (»Narodne novine«, broj 22/25.) u glavi II. PRIHODI PRORAČUNA, u točki 1. PRIHODI DRŽAVNOG PRORAČUNA u podtočki 1.1. Opći prihodi i primici te namjenski prihodi u podtočki 1.1.6. Novčane kazne i troškovi postupka iza 6190 treba dodati

– 6262 Novčana kazna za poslodavca ako državljanin treće zemlje ne započne s radom u roku predviđenom u ugovoru o radu ili ako je otkazao ugovor o radu.

U istoj glavi, istoj točki i istoj podtočki u podtočki 1.1.6.1. Upisivanje podataka u polje »poziv na broj primatelja« brojku 6190 treba zamijeniti brojkom 6262.

U istoj glavi, u točki 2. PRIHODI ŽUPANIJSKIH PRORAČUNA u podtočki 2.4. Ostali županijski prihodi prije 7307 treba dodati

– 5886 Pomoći fiskalnog izravnanja.

U istoj glavi, u točki 3. PRIHODI GRADSKIH I OPĆINSKIH PRORAČUNA u podtočki 3.4. Ostali prihodi gradskih i općinskih proračuna prije 7242 treba dodati

– 5894 Pomoći fiskalnog izravnanja.

II.

U glavi III. ZAJEDNIČKI PRIHODI, u točki 3. ZAJEDNIČKI PRIHODI DRŽAVNOGA, ŽUPANIJSKIH, GRADSKIH I OPĆINSKIH PRORAČUNA treba dodati sljedeće podtočke:

3.33. Prodaja građevinskog zemljišta i popratnih objekata na njima – korištenje kraće od 2 godine

Prodaja građevinskog zemljišta i popratnih objekata na njima – korištenje kraće od 2 godine uplaćuje se u korist računa grada/općine na kojoj se nalazi građevinsko zemljište i popratni objekti na njemu.

3.33.1. Upisivanje podataka u polje »poziv na broj primatelja«

Obveznici uplate prihoda od prodaje građevinskog zemljišta i popratnih objekata na njima – korištenje kraće od 2 godine na nalozima za plaćanje u polje »model« upisuju broj modela »HR67«, a u polje »poziv na broj primatelja« kao podatak prvi OIB dodijeljen od Ministarstva financija – Porezne uprave. Podatak drugi i treći mogu i ne moraju biti upisani, a ako su upisani nisu pod kontrolom.

3.34. Prodaja popratnih objekata koja se nalaze na zemljištu – korištenje kraće od 2 godine

Prodaja popratnih objekata koja se nalaze na zemljištu – korištenje kraće od 2 godine uplaćuje se u korist računa grada/općine na kojoj se nalaze popratni objekti na zemljištu.

3.34.1. Upisivanje podataka u polje »poziv na broj primatelja«

Obveznici uplate prihoda od prodaje popratnih objekata na zemljištu – korištenje kraće od 2 godine na nalozima za plaćanje u polje »model« upisuju broj modela »HR67«, a u polje »poziv na broj primatelja« kao podatak prvi OIB dodijeljen od Ministarstva financija – Porezne uprave. Podatak drugi i treći mogu i ne moraju biti upisani, a ako su upisani nisu pod kontrolom.

3.35. Prihod od kupoprodaje turističkog zemljišta – hoteli i turistička naselja

Prihod od kupoprodaje turističkog zemljišta – hoteli i turistička naselja uplaćuje se u korist računa grada/općine na kojoj se nalaze turistička zemljišta s hotelima i turističkim naseljima.

3.35.1. Upisivanje podataka u polje »poziv na broj primatelja«

Obveznici uplate prihoda od kupoprodaje turističkog zemljišta – hoteli i turistička naselja na nalozima za plaćanje u polje »model« upisuju broj modela »HR67«, a u polje »poziv na broj primatelja« kao podatak prvi OIB dodijeljen od Ministarstva financija – Porezne uprave. Podatak drugi i treći mogu i ne moraju biti upisani, a ako su upisani nisu pod kontrolom.

3.36. Prodaja građevinskog zemljišta – u korist županije/pravne osobe u vlasništvu županije

Prodaja građevinskog zemljišta – u korist županije/pravne osobe u vlasništvu županije uplaćuje se u korist računa grada/općine na kojoj se nalazi građevinsko zemljište.

3.36.1. Upisivanje podataka u polje »poziv na broj primatelja«

Obveznici uplate prihoda od prodaje građevinskog zemljišta – u korist županije/pravne osobe u vlasništvu županije na nalozima za plaćanje u polje »model« upisuju broj modela »HR67«, a u polje »poziv na broj primatelja« kao podatak prvi OIB dodijeljen od Ministarstva financija – Porezne uprave. Podatak drugi i treći mogu i ne moraju biti upisani, a ako su upisani nisu pod kontrolom.

III.

U glavi VIII. ZAJEDNIČKE ODREDBE, u točki 9. Povrat, ispravak prijenosom i preknjiženje javnih prihoda u podtočki 9.5. Povrat, ispravak prijenosom ili preknjiženje pogrešno ili više uplaćenih prihoda uplaćenih na račun za uplatu i raspored zajedničkih prihoda u podtočki 9.5.3. Namirenje nedostajućih sredstava za izvršenje naloga za povrat, ispravak prijenosom ili preknjiženje na računu za uplatu i raspored zajedničkog prihoda iza zadnjeg odjeljka dodaje se novi tekst koji glasi:

»Povrat poreza na dohodak po godišnjoj prijavi za 2024. godinu izvršava se od 2. svibnja 2025. godine na teret računa za uplatu i raspored poreza na dohodak.

Ako na računu za uplatu i raspored poreza na dohodak nema dovoljno sredstava za izvršenje naloga za povrat poreza na dohodak, nedostajuća sredstva za provedbu naloga namiruju se na teret jedinstvenog računa državnog proračuna. Sredstva korištena za izvršenje naloga za povrat namirena na teret jedinstvenog računa državnog proračuna vraćaju se na jedinstveni račun državnog proračuna iz prvoga priljeva sredstava na račun za uplatu i raspored poreza na dohodak. Postupak se primjenjuje na račune za uplatu i raspored poreza na dohodak na kojima se uplaćuje i raspoređuje prihod od poreza na dohodak jedinica lokalne i područne (regionalne) samouprave koje nisu Ministarstvu financija podnijele zahtjev za odgodu povrata nedostajućih sredstava namirenih na teret jedinstvenog računa državnog proračuna u razdoblju od 2. do 31. svibnja 2025. godine.

Jedinicama lokalne i područne (regionalne) samouprave koje utvrde potrebu za odgodom povrata nedostajućih sredstava namirenih na teret jedinstvenog računa državnog proračuna u razdoblju od 2. do 31. svibnja 2025. godine odgodit će se povrat namirenih sredstava do 1. kolovoza 2025. godine temeljem zahtjeva za odgodom povrata (Prilog 8) kojeg jedinica lokalne i područne (regionalne) samouprave upućuje Ministarstvu financija najkasnije do 22. travnja 2025. godine.

Ministarstvo financija na temelju zahtjeva jedinice lokalne i područne (regionalne) samouprave odobrava odgodu povrata sredstava namirenih na teret jedinstvenog računa državnog proračuna u razdoblju od 2. do 31. svibnja 2025. godine i obavještava drugu jedinicu lokalne i područne (regionalne) samouprave koja sudjeluje u rasporedu poreza na dohodak po računu za uplatu i raspored poreza na dohodak.

Sredstva namirena na teret jedinstvenog računa državnog proračuna vraćaju se na jedinstveni račun državnog proračuna iz prvog priljeva sredstava uplaćenog na račun za uplatu i raspored poreza na dohodak od 1. kolovoza 2025. godine.

Ako u roku od 90 dana nema dovoljno priljeva na računu za uplatu i raspored zajedničkog prihoda, FINA za nedostajuća sredstva ispostavlja naloge za povrat na teret računa proračuna jedinica lokalne i područne (regionalne) samouprave i dostavlja kreditnoj instituciji na izvršenje.

Ako nema raspoloživih sredstava na računu proračuna jedinica lokalne i područne (regionalne) samouprave, kreditna institucija nalog vraća FINA-i koja, ponavlja postupak i dostavlja nalog kreditnoj instituciji na izvršenje.

U slučaju da nije izvršen povrat sredstava namirenih na teret jedinstvenog računa državnog proračuna Ministarstvo financija će obustaviti isplate iz državnog proračuna te provesti prijeboj do namirenja duga, a ako za pojedinu jedinicu lokalne i područne (regionalne) samouprave nema nikakvih isplata iz državnog proračuna, pokrenuti ovršni postupak.«

IV.

Mijenjaju se Prilog 1 – POPIS RAČUNA PRORAČUNA, Prilog 2 – POPIS RAČUNA ZA UPLATU I RASPORED ZAJEDNIČKIH PRIHODA, Prilog 4 – POPIS VRSTA PRIHODA I DOPUŠTENIH MODELA ZA PRIHODE PRORAČUNA (državnog, županijskih i gradskih/općinskih) I HRVATSKOG ZAVODA ZA ZDRAVSTVENO OSIGURANJE i Prilog 5 – POPIS DOPUŠTENIH MODELA ZA ZAJEDNIČKE PRIHODE PRORAČUNA I DRUGE PRIHODE ZA FINANCIRANJE JAVNIH POTREBA.

Ovaj Naputak stupa na snagu prvoga dana od dana objave u »Narodnim novinama«.

Klasa: 400-06/25-01/27

Urbroj: 513-05-03-25-5

Zagreb, 9. travnja 2025.

Potpredsjednik
 Vlade Republike Hrvatske
 i ministar financija
 dr. sc. Marko Primorac, v. r.

PRILOG 1

POPIS RAČUNA PRORAČUNA

|  |  |  |  |
| --- | --- | --- | --- |
| XV. ŠIBENSKO-KNINSKA ŽUPANIJA  (sjedište u Šibeniku) | | | |
| Naziv županije/grada/općine | Račun | Oznaka grada /općine | Mjerodavna ispostava Porezne uprave |
| TRIBUNJ | HR6724020061862600000 | 626 | ŠIBENIK |

|  |  |  |  |
| --- | --- | --- | --- |
| XIX. DUBROVAČKO-NERETVANSKA ŽUPANIJA  (sjedište u Dubrovniku) | | | |
| Naziv županije/grada/općine | Račun | Oznaka grada /općine | Mjerodavna ispostava Porezne uprave |
| KORČULA | HR5023900011820400008 | 204 | KORČULA |

PRILOG 2

POPIS RAČUNA ZA UPLATU
 I RASPORED ZAJEDNIČKIH PRIHODA

U točki 3. RAČUNI ZA UPLATU I RASPORED ZAJEDNIČKIH PRIHODA DRŽAVNOGA, ŽUPANIJSKIH, GRADSKIH I OPĆINSKIH PRORAČUNA u podtočki 3.2. Prihod od zakupa i privremenog korištenja poljoprivrednog zemljišta u vlasništvu države te zakupa za ribnjake iza SABORSKOG dodaje se SALI.

|  |  |
| --- | --- |
| Račun | Grad/Općina |
| HR3010010051737964411 | SALI |

U istoj točki u podtočki 3.12. Naknada za koncesiju za turističko zemljište na kojem su izgrađeni hoteli i turistička naselja iza MEDULINA treba dodati NOVALJU.

|  |  |
| --- | --- |
| Račun | Grad/Općina |
| HR9210010051728829581 | NOVALJA |

U istoj točki u podtočki 3.21. Naknada za posebnu upotrebu izvan luka otvorenih za javni promet i za luke posebne namjene iza SUĆURAJA treba dodati SUKOŠAN.

|  |  |
| --- | --- |
| Račun | Grad/Općina |
| HR4110010051742529809 | SUKOŠAN |

U istoj točki u podtočki 3.24. Prodaja građevinskog zemljišta i popratnih objekata na njima iza BJELOVARA treba dodati DEŽANOVAC, iza DUBROVNIKA treba dodati ĐULOVAC i GAREŠNICU, iza GLINE treba dodati GRUBIŠNO POLJE, iza RIJEKE treba dodati ROVIŠĆE, iza SAMOBORA treba dodati SIRAČ i iza VELIKE LUDINE treba dodati VELIKI GRĐEVAC.

|  |  |
| --- | --- |
| Račun | Grad/Općina |
| HR6710010051707129870 | DEŽANOVAC |
| HR6410010051710529871 | ĐULOVAC |
| HR2110010051711929870 | GAREŠNICA |
| HR7710010051713929875 | GRUBIŠNO POLJE |
| HR0710010051737529877 | ROVIŠĆE |
| HR9410010051739029871 | SIRAČ |
| HR7510010051748029873 | VELIKI GRĐEVAC |

U istoj točki u podtočki 3.26. Zakup / najam građevinskog zemljišta i popratnih objekata na njima iza PAZINA treba dodati PULA – POLA.

|  |  |
| --- | --- |
| Račun | Grad/Općina |
| HR1610010051735929894 | PULA - POLA |

U istoj točki u podtočki 3.27. Naknada za služnost na građevinskom zemljištu ispred BENKOVCA treba dodati BARILOVIĆ, iza BENKOVCA treba dodati BEREK, iza DUBROVNIKA treba dodati IMOTSKI, iza SLAVONSKOG BRODA treba dodati SOLIN i iza SOPJA treba dodati STUPNIK.

|  |  |
| --- | --- |
| Račun | Grad/Općina |
| HR2410010051700729905 | BARILOVIĆ |
| HR8210010051701829908 | BEREK |
| HR3310010051715529906 | IMOTSKI |
| HR1210010051740629907 | SOLIN |
| HR5810010051755129900 | STUPNIK |

U istoj točki u podtočki 3.28. Prodaja građevinskog zemljišta ispred BAŠKE VODE treba dodati BAKAR i BARILOVIĆ, iza BISTRE treba dodati BRCKOVLJANE, iza ČAKOVCA treba dodati DARUVAR, iza DRNJA treba dodati DUBROVAČKO PRIMORJE, iza DUBROVNIKA treba dodati DUGI RAT, iza DUGOG SELA treba dodati ĐULOVAC, GAREŠNICU, GRADAC, GRUBIŠNO POLJE i HERCEGOVAC, iza KARLOVCA treba dodati KASTAV, iza KLISA treba dodati KONAVLE, iza KRAPINE treba dodati KRIŽEVCE i LEGRAD, iza LIPOVLJANA treba dodati LOPAR, MALU SUBOTICU i MALI LOŠINJ, iza MARINE treba dodati MOŠĆENIČKU DRAGU, iza MUĆA treba dodati NETRETIĆ i NOVI VINODOLSKI, iza OSIJEKA treba dodati OZALJ, iza RIJEKE treba dodati SABORSKO, iza SLAVONSKOG BRODA treba dodati SLIVNO, iza VELIKE GORICE treba dodati VELIKI GRĐEVAC, iza VIŠKOVA treba dodati VRBOVSKO i iza ZAGREBA treba dodati ŽUPU DUBROVAČKU.

|  |  |
| --- | --- |
| Račun | Grad/Općina |
| HR6010010051700429915 | BAKAR |
| HR0210010051700729913 | BARILOVIĆ |
| HR3910010051703329914 | BRCKOVLJANI |
| HR6310010051706729914 | DARUVAR |
| HR2710010051759829914 | DUBROVAČKO PRIMORJE |
| HR6510010051710029915 | DUGI RAT |
| HR2910010051710529919 | ĐULOVAC |
| HR6710010051711929915 | GAREŠNICA |
| HR7310010051713429912 | GRADAC |
| HR9110010051713929914 | GRUBIŠNO POLJE |
| HR5010010051714429911 | HERCEGOVAC |
| HR2610010051718029916 | KASTAV |
| HR3310010051719829916 | KONAVLE |
| HR6110010051721429912 | KRIŽEVCI |
| HR3910010051722729914 | LEGRAD |
| HR4810010051762429912 | LOPAR |
| HR2110010051725029914 | MALA SUBOTICA |
| HR5410010051725229916 | MALI LOŠINJ |
| HR8410010051727329911 | MOŠČENIČKA DRAGA |
| HR4410010051728129911 | NETRETIĆ |
| HR9610010051729029911 | NOVI VINODOLSKI |
| HR8410010051731529914 | OZALJ |
| HR1710010051737829912 | SABORSKO |
| HR5210010051739929914 | SLIVNO |
| HR8910010051748029912 | VELIKI GRĐEVAC |
| HR0310010051750929917 | VRBOVSKO |
| HR3410010051760229913 | ŽUPA DUBROVAČKA |

U istoj točki u podtočki 3.29. Prodaja građevinskog zemljišta bez izvršnog akta kojim se odobrava građenje ispred CISTE PROVO treba dodati BOL i BRELA iza MUĆA treba dodati MURSKO SREDIŠĆE, iza PUČIŠĆA treba dodati PULA – POLA, iza SOLINA treba dodati SOPJE, iza STRAHONINCA treba dodati SUHOPOLJE, iza TUČEPA treba dodati VARAŽDIN i iza VISOKOG treba dodati VOĆIN.

|  |  |
| --- | --- |
| Račun | Grad/Općina |
| HR4110010051702729933 | BOL |
| HR1210010051707729932 | BRELA |
| HR8910010051727629939 | MURSKO SREDIŠĆE |
| HR3010010051735929933 | PULA – POLA |
| HR4310010051740729938 | SOPJE |
| HR1210010051742429936 | SUHOPOLJE |
| HR3610010051747229937 | VARAŽDIN |
| HR6810010051749929938 | VOĆIN |

U istoj točki u podtočki 3.32. Naknada za korištenje nekretnine po pravilima stjecanja bez osnove ispred BAŠKE VODE treba dodati BARILOVIĆ, iza DRAGANIĆA treba dodati DUBROVAČKO PRIMORJE, iza DUBROVNIKA treba dodati DUGI RAT i GRADAC, iza KLISA treba dodati KONAVLE, iza LIPOVLJANA treba dodati MALU SUBOTICU, MURSKO SREDIŠĆE i NETRETIĆ, iza OMIŠA treba dodati OZALJ, iza PUČIŠĆA treba dodati SINJ i SLIVNO, iza SOLINA treba dodati STRAHONINEC i SUĆURAJ i iza VRLIKE treba dodati ŽUPU DUBROVAČKU.

|  |  |
| --- | --- |
| Račun | Grad/Općina |
| HR8010010051700729964 | BARILOVIĆ |
| HR6210010051759829963 | DUBROVAČKO PRIMORJE |
| HR4610010051710029966 | DUGI RAT |
| HR1110010051713429961 | GRADAC |
| HR6810010051719829965 | KONAVLE |
| HR5610010051725029963 | MALA SUBOTICA |
| HR2310010051727629963 | MURSKO SREDIŠĆE |
| HR2510010051728129962 | NETRETIĆ |
| HR2210010051731529963 | OZALJ |
| HR7210010051738929969 | SINJ |
| HR8710010051739929963 | SLIVNO |
| HR8110010051760629968 | STRAHONINEC |
| HR9110010051742329962 | SUĆURAJ |
| HR1510010051760229964 | ŽUPA DUBROVAČKA |

U istoj točki u podtočki 3.35. Prihod od kupoprodaje turističkog zemljišta – hoteli i turistička naselja dodaje se:

|  |  |
| --- | --- |
| Račun | Grad/Općina |
| HR8010010051728829991 | NOVALJA |

U istoj točki u podtočki 3.36. Prodaja građevinskog zemljišta – u korist županije/pravne osobe u vlasništvu županije dodaje se:

|  |  |
| --- | --- |
| Račun | Grad/Općina |
| HR0710010051740930018 | SPLIT |

U točki 6. ZAJEDNIČKI PRIHODI - OSTALI PRIHODI ZA JAVNE POTREBE u podtočki 1. PRIHODI TURISTIČKIH ZAJEDNICA u podtočki 1.1. Članarina turističkim zajednicama iza IVANIĆ-GRADA treba dodati IVANSKU i iza NOVIGRADA PODRAVSKOG treba dodati NOVO VIRJE.

|  |  |
| --- | --- |
| Račun | Grad/Općina |
| HR8610010051716127151 | IVANSKA |
| HR9610010051756127152 | NOVO VIRJE |

U istoj točki i podtočki u podtočki 1.3. Turistička pristojba iza DOBRINJA treba dodati DONJU DUBRAVU, iza GORJANA treba dodati GORNJU RIJEKU, iza KOPRIVNICE treba dodati KOPRIVNIČKE BREGE i iza NOVIGRADA-CITTANOVE treba dodati NOVO VIRJE.

|  |  |
| --- | --- |
| Račun | Grad/Općina |
| HR9710010051707804741 | DONJA DUBRAVA |
| HR7510010051761804746 | GORNJA RIJEKA |
| HR3210010051720204742 | KOPRIVNIČKI BREGI |
| HR8510010051756104749 | NOVO VIRJE |

PRILOG 4.

POPIS VRSTA PRIHODA I DOPUŠTENIH MODELA ZA PRIHODE PRORAČUNA
 (državnog, županijskih i gradskih/općinskih) I HRVATSKOG ZAVODA ZA ZDRAVSTVENO OSIGURANJE

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| Brojčana oznaka vrste prihoda | Model | | | | | | | | | | |
| HR23 | HR24 | HR26 | HR27 | HR28 | HR29 | HR62 | HR63 | HR64 | HR65 | HR68 |

A. Prihodi državnoga proračuna

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 6262 | - | - | - | - | - | - | - | - | HR64 | - | - |

B. Prihodi županijskih proračuna

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 5886 | - | - | - | - | - | - | - | - | - | - | HR68 |

C. Prihodi gradskih i općinskih proračuna

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| 5894 | - | - | - | - | - | - | - | - | - | - | HR68 |

PRILOG 5.

POPIS DOPUŠTENIH MODELA ZA ZAJEDNIČKE PRIHODE PRORAČUNA I DRUGE PRIHODE ZA FINANCIRANJE JAVNIH POTREBA

3. ZAJEDNIČKI PRIHOD DRŽAVNOG, ŽUPANIJSKIH I GRADSKIH/OPĆINSKIH PRORAČUNA

|  |  |  |
| --- | --- | --- |
| Račun/naziv računa | Model | |
| HR05 | HR67 |
| HRxx100100517...2997K  Prodaja građevinskog zemljišta i popratnih objekata na njima – korištenje kraće od 2 godine | - | HR67 |
| HRxx100100517...2998K  Prodaja popratnih objekata na zemljištu – korištenje kraće od 2 godine | - | HR67 |
| HRxx100100517...2999K  Prihod od kupoprodaje turističkog zemljišta – hoteli i turistička naselja | - | HR67 |
| HRxx100100517...3001K  Prodaja građevinskog zemljišta – u korist županije/pravne osobe u vlasništvu županije | - | HR67 |

Iza Priloga 7 dodaje se novi Prilog 8:

PRILOG 8

OBRAZAC MFIN – ODGODA NAMIRENJA
 POREZA NA DOHODAK

Naziv tražitelja odgode povrata namirenja poreza na dohodak

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Klasa:

Urbroj:

Mjesto i datum:

MINISTARSTVO FINANCIJA

Katančićeva 5

10000 ZAGREB

ZAHTJEV
 ZA ODGODOM POVRATA SREDSTAVA NAMIRENIH NA TERET JEDINSTVENOG RAČUNA DRŽAVNOG PRORAČUNA ZA IZVRŠENJE POVRATA POREZA NA DOHODAK PO GODIŠNJOJ PRIJAVI ZA 2024. GODINU

Na temelju točke III. Naputka o izmjenama i dopunama Naputka o načinu uplaćivanja prihoda proračuna, obveznih doprinosa te prihoda za financiranje drugih javnih potreba u 2025. godini, upućujem zahtjev za odgodu povrata sredstava namirenih na teret jedinstvenog računa državnog proračuna u razdoblju od 2. do 31. svibnja 2025. godine radi povrata poreza na dohodak po godišnjoj prijavi za 2024. godinu do 1. kolovoza 2025. godine.

Sredstva namirena na teret jedinstvenog računa državnog proračuna vraćaju se na jedinstveni račun državnog proračuna iz prvog priljeva sredstava uplaćenog na račun za uplatu i raspored poreza na dohodak od 1. kolovoza 2025. godine.

Ime i prezime čelnika:

\_\_\_\_\_\_\_\_\_\_

(potpis i pečat)